
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 197 
                                                            din 29 septembrie 2021
privind transmiterea unui drept de concesiune 

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 26.081/16.09.2021 şi la Consiliul Local Sighișoara cu nr. 26.829/23.09.2021, de referatul de aprobare, înregistrat cu nr. 26.083/16.09.2021, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere cererea, înregistrată la Municipiul Sighișoara cu nr. 26.035/16.09.2021, prin care numitele Karoly Julia și Fancsali Magda solicită preluarea dreptului de concesiune asupra terenului care face obiectul contractului de concesiune nr. 6/8853/31.05.2018, având în vederea cumpărarea construcției edificate pe terenul respectiv, prin contractul de vânzare, autentificat de Birou Individual Notarial - Urian Marcel Cosmin, prin încheierea de autentificare cu nr. 1.876/23.08.2021;

Având în vedere contractul de concesiune nr. 6/8853/31.05.2018, astfel cum a fost modificat și completat prin actul adițional nr. 1/13.09.2021, încheiat între Municipiul Sighișoara, în calitate de concedent și Nedeljković Nenad, în calitate de concesionar, având ca obiect terenul situat în Municipiul Sighișoara, str. Plopilor, nr. 7, înscris în C.F. nr. 58092 Sighișoara (nr. C.F. vechi: 11798), sub nr. cad. 1816 și nr. top. 3348/1/1/1/1, în suprafață de 103,00 mp. și destinație de „teren ocupat de terasă acoperită”;

Având în vedere Hotărârea Consiliului Local Sighișoara nr. 177/26.08.2021, prin care s-a aprobat înscrierea dreptului de proprietate privată a Municipiului Sighișoara asupra imobilului de natură teren care face obiectul contractului de concesiune;

Având în vedere extrasul C.F. nr. 58092 Sighișoara, potrivit căruia pe terenul în suprafață de 103 mp., înscris la poz. A1 sub nr. cad. 1816 și nr. top. 3348/1/1/1/1, este edificat un spațiu comercial aflat în proprietatea numitelor Karoly Julia și Fancsali Magda;

Având în vedere prevederile art. 871 - 873 din Legea nr. 287/2009 privind Codul civil, republicată, cu modificările şi completările ulterioare;

Având în vedere prevederile Ordonanţei de Urgență a Guvernului nr. 57/2019 privind Codul administrativ, cu modificările şi completările ulterioare;

Având în vedere prevederile Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare;

Având în vedere prevederile Regulamentului General de Urbanism, aprobat prin Hotărârea Guvernului nr. 525/1996, republicată, cu modificările şi completările ulterioare;

Având în vedere că, prin această concesiune se aduc venituri suplimentare la bugetul local;

Având în vedere că, în urma transmiterii dreptului de concesiune nu sunt afectate planurile de sistematizare şi că terenul nu face obiectul Legii nr. 10/2001 sau al Legii nr. 247/2005;
Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 26.082/16.09.2021, prin care se propune transmiterea unui drept de concesiune;

   Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (1), alin. (2) lit. „c”, alin. (6) lit. „b” și alin. (14), art. 139 alin. (1) și alin. (3) lit. „g” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
                                                          H O T Ă R Ă Ş T E:
Art. 1. (1) Se aprobă transmiterea către Karoly Julia și Fancsali Magda, începând cu data adoptării prezentei, a dreptului de concesiune asupra terenului în suprafață de 103 mp., situat în Municipiul Sighișoara, str. Plopilor, nr. 7, jud. Mureș, înscris în C.F. nr. 58092 Sighișoara (nr. C.F. vechi: 11798), sub nr. cad. 1816 și nr. top. 3348/1/1/1/1. 

(2) Redevența va fi de 13,2796 lei/mp./an, respectiv de 1.367,80 lei/an, plătibilă în 4 rate trimestriale și se va indexa trimestrial cu indicele de inflaţie, raportată la valoarea redevenței din contractul de concesiune nr. 6/8853/31.05.2018, modificat și completat prin actul adițional nr. 1/16.09.2021.

(3) Durata concesiunii va fi de 28 (douăzeci și opt) de ani, rămasă din contractul iniţial, cu posibilităţi de prelungire.

(4) În termen de 90 de zile de la semnarea contractului, concesionarul are obligația depunerii, cu titlu de garanție, a unei sume reprezentând echivalentul prețului redevenței pentru un trimestru de contract, adică 341,95 lei, în caz de necesitate, din aceasta vor fi prelevate penalități și alte sume datorate concedentului de către concesionar.

(5) Modelul - cadru al contractul de concesiune este cel prevăzut în Anexa nr. 1 la prezenta hotărâre.

Art. 2. Date fiind prevederile art. 1 din prezenta hotărâre, se va proceda la radierea dreptului de concesiune asupra terenului din C.F. nr. 58092 Sighișoara, înscris la foaia de sarcini C1 a acestuia, constituit în favoarea lui Nedeljković Nenad, ca urmare a pierderii de către aceasta a calității de concesionar.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Evidența Patrimoniului și Fond Locativ, Biroul Buget, Contabilitate, Salarizare – Direcția Economică, Biroul Impozite și Taxe – Direcția Economică, Biroul Public Cadastru, Topometrie și Administrare Terenuri Agricole și Forestiere şi Biroul Juridic din cadrul Municipiului Sighişoara.

Art. 4. Prin grija doamnei Anca Bizo, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,

  

       Moiseș Florian Dan                                      
                                             Contrasemnează pentru legalitate
                                      SECRETARUL GENERAL al municipiului,

                                                    Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  1 ex. Direcţia Arhitect Șef;

  3 ex. Serviciul Evidența Patrimoniului și Fond Locativ;

  1 ex. Biroul Buget, Contabilitate, Salarizare – Direcția Economică;

  1 ex. Biroul Impozite și Taxe – Direcția Economică;

  2 ex. Biroul Public Cadastru, Topometrie și Administrare Terenuri Agricole și Forestiere;

  1 ex. Biroul Juridic;
  1 ex. doamna Karoly Julia și doamna Fancsali Magda.
16 ex.  

B.A. 

